Íslenska kvennalandsliðið spilaði í dag sinn fyrsta leik á Novotel Cup þegar þær mættu Skotlandi . Byrjunarlið Íslands var skipað eftirfarandi leikmönnum : Matthildur Einarsdóttir uppspilari , Gígja Guðnadóttir og Sara Ósk Stefánsdsóttir á miðjunni , Helena Kristín Gunnarsdóttir og María Rún Karlsdóttir á köntunum , Thelma Dögg Grétasdóttir ( fyrirliði ) í díó og Kristina Apostolova og Valdís Kapitola Þorvarðardóttir skiptu með sér hlutverki frelsingja . Matthildur Einarsdóttir byrjaði leikinn í uppgjöf og náði Ísland strax góðu forskoti 3 - 0 . Ísland byrjaði leikinn mjög vel og náðu með sterkum uppgjöfum góðu forskoti . Þjálfari Skotlands tók leikhlé í stöðunni 12 - 9 fyrir Ísland . Skotarnir jafna 12 - 12 en varnarleikur Íslands er til vandræða . Ísland tók svo leikhlé í stöðunni 13 - 15 en aðeins hafði dregið úr sóknarleik liðsins . Leikurinn jafnaðist aðeins eftir leikhléið og skiptust liðin á stigum . Jóna Margrét Arnarsdóttir kom inn fyrir Söru Ósk Stefánsdóttur í stöðunni 22 - 19 fyrir Ísland en Jóna var að koma inná í sínum fyrsta leik fyrir A landsliðið . Skotland nær að jafna 22 - 22 eftir tvö stig beint úr uppgjöf en þá tekur Borja Gonzalez þjálfari Íslands leikhlé . Skotar klára svo hrinuna 26 - 24 með stigi beint úr uppgjöf . Byrjunarlið Íslands var óbreytt í annarri hrinu og aftur var það Ísland sem fékk fyrstu stigin , Ísland komst í 3 - 0 en Matthildur Einarsdóttir skoraði þá tvö stig beint úr uppgjöf . Ísland hélt áfram að sækja og þurfti þjálfari Skota að taka leikhlé í stöðunni 1 - 6 . Ísland náði hægt og rólega upp góðu forskoti og var sóknarleikur Ísland að valda Skotum töluverðum vandræðum . Aftur kom Jóna Margrét Arnarsdóttir inná í uppgjöf fyrir Gígju Guðnadóttur í stöðunni 21 - 16 . Nýliðarnir héldu áfram að koma inná en Ísland gerði tvöfalda skiptingu í stöðunni 23 - 18 , Daníela Grétarsdóttir kom inn fyrir Thelmu Dögg Grétarsdóttur og þá kom Sóldis Björt Blöndal Leifsdóttir inn fyrir Matthildi Einarsdóttur og kláruðu þær báðar hrinuna sem endaði með sigri Íslands 25 - 19 . Ísland stillti upp óbreyttu byrjunarliði í þriðju hrinu og héldu uppteknum hætti og náðu fyrsta stigi hrinunnar . Leikurinn var nokkuð jafn og skiptust liðin á stigum megnið af hrinunni , Ísland náði svo 5 stiga forskoti undir lok hrinu . Borja Gonzalez þjálfari Íslands nýtti tækifærið og gerði tvöfalda skiptingu Jóna Margrét Arnarsdóttir kom inn fyrir Thelmu Dögg Grétarsdóttur og Heiða Elísabet Gunnarsdóttir kom inn fyrir Matthildi Einarsdóttur . Ísland vann að lokum hrinuna 25 - 20 og því komnar yfir í leiknum 2 - 1 . Enn var óbreytt byrjunarlið Íslands sem hóf fjórðu hrinu . Ísland byrjaði nokkuð vel í fjórðu hrinu en skotarnir voru þó aldrei langt á eftir . Ísland náði að skilja sig vel frá skoska liðinu undir miðja hrinu og var munurinn orðinn 8 stig . Í stöðunni 18 - 15 kom Sóldís Björt inn fyrir Gígju Guðnadóttir í uppgjöf . Eftir smá ströggl undir lokinn þá náði Ísland sigri 25 - 19 og sigraði leikinn þar með 3 - 1 . Stigahæst í liði Íslands var Thelma Dögg Grétarsdóttir með 21 stig , næst á eftir henni kom María Rún Karlsdóttir með 17 stig .